Coronavirus has been found in broiler chicken.
फेसबुक पर मोहम्मद शहाबुद्दीन नाम के यूजर ने इस पोस्ट को शेयर किया है। इसमें लिखा है, ‘बॉयलर चिकन में कोरोना वायरस को पाया गया है। तमाम लोगों से अपील की जाती है कि बॉयलर के गोश्त का इस्तेमाल न करें। दुआ की अपील।’\xa0इस पोस्ट के साथ मीट और चिकन की कुछ तस्वीरें भी हैं। इस तस्वीर के आर्काइव्ड वर्जन को यहां देखा जा सकता है।, विश्वास न्यूज ने अपनी पड़ताल में पाया कि ब्रॉयलर (broiler)\xa0की स्पेलिंग गलत है। पोस्ट में इसे बॉयलर (boiler)\xa0लिखा गया है। इसी तरह कोरोना वायरस (coronavirus)\xa0की स्पेलिंग भी गलत (korona virus)\xa0लिखी हुई है।, विश्वास न्यूज ने इस बारे में सेंट्रल पॉल्ट्री डेवलपमेंट ऑर्गनाइजेशन मुंबई के असिस्टेंट डायरेक्टर डॉक्टर सत्यनारायण स्वेन से बात की। उन्होंने कहा, ‘यह दावा फर्जी है। ब्रॉयलर चिकन को हाइजीनिक तरीके से पाला जाता है। सोशल मीडिया पर यह मिसइन्फॉर्मेशन फैलाई जा रही है कि ब्रॉयलर चिकन में कोरोना वायरस पाया गया है। इसका कोई सबूत नहीं है।’, विश्व स्वास्थ्य संगठन (WHO)\xa0के मुताबिक, इस बात के कोई साक्ष्य नहीं है कि कुत्ते या बिल्ली जैसे पालतू जानवर इस नए तरीके के कोरोना वायरस से प्रभावित हो सकते हैं। हालांकि, पालतू जानवरों के संपर्क में आने के बाद अपने हाथों को साबुन और पानी से धोना हमेशा अच्छा होता है। यह आपको\xa0E.coli\xa0और\xa0Salmonella\xa0नाम के आम बैक्टीरिया से बचाता है जो पालतू जानवरों से इंसानों में जा सकते हैं।, हमने वायरल पोस्ट में मौजूद चिकन की तस्वीर को\xa0Google Reverse Image\xa0सर्च किया।, हमें रिसर्च आधारित वेबसाइट पर एक रिपोर्ट मिली। इस रिपोर्ट की हेडलाइन है, ‘An Outbreak of Colibacillosis in a Broiler Farm.’ (ब्रॉयलर फार्म में कोलिबासिल का प्रकोप)। वायरल पोस्ट की चिकन की तस्वीर इसमें भी\xa0An Outbreak of Colibacillosis in a Broiler Farm\xa0कैप्शन के साथ अपलोड की गई है।, हमने वायरल पोस्ट में मौजूद चिकन की दूसरी तस्वीरों को भी\xa0Google Reverse image\xa0सर्च किया।, हमें यही तस्वीर एक दूसरी वेबसाइट पर मिली, जहां बताया गया है कि चिकन एस्परगिलोसिस (aspergillosis)\xa0नामक बीमारी से पीड़ित है। इस बीमारी की वजह एक मिट्टी का एक फंगस है जो गंदी जमीन,\xa0बिस्तर और चिकन फीड से फैलता है। नवजात चिकन के लिए यह खतरनाक होता है।, वायरल पोस्ट में इस्तेमाल की गई तस्वीरों का कोरोना वायरस से कोई लेना-देना नहीं है। पहली तस्वीर ब्रॉयलर फॉर्म में कोलिबासिल नाम की बीमारी की है। वहीं,\xa0दूसरी तस्वीर एस्परगिलोसिस नामक बीमारी से पीड़ित चिकन की है।, विश्वास न्यूज ने के सीएसआईआर- इंस्टीट्यूट ऑफ माइक्रोबियल टेक्नोलॉजी के वायरोलॉजी डिपार्टमेंट के प्रिंसिपल साइंटिस्ट डॉक्टर मनोज कुमार से बात की। यह इंस्टीट्यूट भारत सरकार के विज्ञान एवं प्रौद्योगिकी मंत्रालय के अधीन आता है। उन्होंने बताया, ‘कोरोना वायरस खांसी और छींकने जैसी सांस संबंधी लक्षणों वाले इस बीमारी से पीड़ित शख्स के नजदीकी संपर्क से फैलता है। यह दावा सही नहीं लग रहा है। इस दावे के संबंध में कोई सबूत नहीं है।’, हैदराबाद म्युनिसिपिल कॉरपोरेशन (GHMC)\xa0ने भी लोगों से अपील की है कि ब्रॉयलर चिकन खाने से कोरोना वायरस फैलने की अफवाह पर ध्यान न दें।\xa0GHMC\xa0से रिटायर चीफ वेटनरी ऑफिसर वेंकेटेश्वर रेड्डी ने बताया कि भारत में किसी पक्षी के कोरोना वायरस से संक्रमित होने का कोई मामला नहीं है।, 2016\xa0में प्रकाशित एक रिपोर्ट के मुताबिक, संक्रामक ब्रोंकाइटिस वायरस (IBV)\xa0चिकन में तेजी से फैलने वाली सांस की बीमारी का कारण बनता है। इससे उत्पादन में कमी,\xa0अंडों में असामान्यताएं और अंडों की गुणवत्ता में कमी आई। यह रोग कोरोनो वायरस के कारण होता है। जब तक यह कार्बनिक पदार्थों में नहीं होता है तब तक\xa0IBV\xa0कीटाणुनाशकों द्वारा आसानी से मारा जा सकता है। जीवन में जल्दी संक्रमित होने वाले चूजों को डिंबवाहिनी को स्थायी नुकसान हो सकता है। ऐसे में वो अंडे नहीं दे पाएंगे। हालांकि, आईबीवी काफी संक्रमणीय है।\xa0इसके बावजूद अधिकतर पक्षी आसपास के तापमान बढ़ाने और पानी के बजाय दूध देने जैसे सहायक उपचारों से ठीक हो जाएंगे।, यह रिपोर्ट\xa02016\xa0में शेयर की गई थी,\xa0जबकि वायरल पोस्ट कोरोना वायरस फैलने की हालिया घटना के दौरान की है।, विश्वास न्यूज ने इससे पहले कोरोना वायरस से जुड़ी एक फर्जी पोस्ट का खुलासा किया था। इसमें कोरोना वायरस के नाम पर एक वीडियो को वायरल किया जा रहा था।, विश्वास न्यूज ने कथित तौर पर स्वास्थ्य मंत्रालय की एडवाइजरी के आधार पर वायरल हो रही कोरोना वायरस से जुड़ी एक और फर्जी पोस्ट का खुलासा किया था|, Disclaimer: कोरोनावायरसफैक्ट डाटाबेस रिकॉर्ड फैक्ट-चेक कोरोना वायरस संक्रमण (COVID-19) की शुरुआत से ही प्रकाशित हो रही है। कोरोना महामारी और इसके परिणाम लगातार सामने आ रहे हैं और जो डाटा शुरू में एक्यूरेट लग रहे थे, उसमें भी काफी बदलाव देखने को मिले हैं। आने वाले समय में इसमें और भी बदलाव होने का चांस है। आप उस तारीख को याद करें जब आपने फैक्ट को शेयर करने से पहले पढ़ा था।, निष्कर्ष:\r\n\r\n \r\nवायरल पोस्ट का यह दावा फर्जी है कि ब्रॉयलर चिकन में कोरोना वायरस पाया गया है। इस पोस्ट में इस्तेमाल की गई तस्वीरों का कोरोना वायरस से कोई लेना-देना नहीं है।, सब को बताएं, सच जानना आपका अधिकार है। अगर आपको ऐसी किसी भी मैसेज या अफवाह पर संदेह है जिसका असर समाज, देश और आप पर हो सकता है तो हमें बताएं। आप हमें नीचे दिए गए किसी भी माध्यम के जरिए जानकारी भेज सकते हैं..., कॉरपोरेट और राजनीतिक दबाव से मुक्त होकर सत्ता को हमेशा आइना दिखाने वाली फैक्ट चेक जर्नलिज्म सिर्फ और सिर्फ आपके सहयोग से संभव है। इस मुहिम में हमें आपके साथ और सहयोगी की जरूरत है। फर्जी और गुमराह करने वाली खबर के खिलाफ जारी इस लड़ाई में हमारी मदद करें और कृपया हमें आर्थिक सहयोग दें।, , This website uses cookie or similar technologies, to enhance your browsing experience and provide personalised recommendations. By continuing to use our website, you agree to our Privacy Policy and Cookie Policy
Fact Check: ब्रॉयलर चिकन में कोरोना वायरस पाए जाने का दावा फर्जी है - Vishvas News